bevergjel
Store norske leksikon,Biologi,Vitenskapsgrener i biologien,Anatomi,Anatomi og fysiologi hos pattedyr
Bevergjel er et sekret fra en kjertel hos beveren. Kjertelen er plassert mellom kjønnsorganene og tarmåpningen. En kjertelpung kan være opp til 12 cm lang.
Bevergjel var lenge en handelsvare, som bestod av kjertelpungen med innhold som var tørket i røyk. Ved denne behandlingen ble sekretet fast, sprøtt og harpiksaktig, og det fikk en brun farge. Stoffet har en aromatisk lukt og en temmelig skarp og bitter smak. Det har vært brukt i pulverform eller i tinktur som et beroligende og krampestillende middel. Det blir ikke lenger brukt i medisinen.Bevergjel ble også brukt som lokkemiddel i dyrefeller av fangstfolk i nordlige land. Les mer i Store norske leksikon bever